от районите в Украйна, посочени в част 1 от приложение I към Регламент (ЕО) No 798/2008, вносът от които е преустановен по силата на посочения регламент, изменен с Регламент за изпълнение (ЕС) 2017/193.
 (5)
 На 19 януари 2020 г. обаче Украйна потвърди наличието на високопатогенна инфлуенца по птиците от подтип H5 в стопанство за домашни птици на своята територия. Поради наличието на това потвърдено огнище на високопатогенна инфлуенца по птиците вече не може да се счита, че цялата територия на Украйна е свободна от тази болест; съответно ветеринарните органи на Украйна вече не могат да сертифицират за внос или транзит през Съюза пратки със стоки от домашни птици с произход от засегнатите от това огнище райони.
 (6)
 Ветеринарните органи на Украйна потвърдиха, че след появата на огнището през януари 2020 г. незабавно са преустановили издаването на сертификати за пратки със стоки, предназначени за внос или транзит през Съюза, и са приложили политика за унищожаване на огнището с цел овладяване на високопатогенната инфлуенца по птиците и ограничаване на разпространението на тази болест.
 (7)
 Освен това Украйна представи на Комисията информация за епидемиологичната обстановка на своята територия и посочи районите, за които са въведени ограничения, както и мерките, които е предприела за предотвратяване на по-нататъшното разпространение на високопатогенната инфлуенца по птиците извън тези райони, които са засегнати от ограниченията. Комисията вече приключи оценката на посочената по-горе информация и въз основа на тази оценка, както и с оглед на гаранциите, предоставени от Украйна, се налага изводът, че подобни ограничения за въвеждането в Съюза на пратки със стоки от домашни птици само от засегнатите от високопатогенна инфлуенца по птиците райони, по отношение на които ветеринарните органи на Украйна са наложили ограничения във връзка със сегашното огнище, би следвало да са достатъчни за елиминиране на рисковете, свързани с въвеждането на такива стоки в Съюза.
 (8)
 Поради това вписването за Украйна в списъка в част 1 от приложение I към Регламент (ЕО) No 798/2008 следва да се измени с цел да бъде отчетена настоящата епидемиологична обстановка в тази трета държава. Поради това приложение I към Регламент (ЕО) No 798/2008 следва да бъде съответно изменено.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Част 1 от приложение I към Регламент (ЕО) No 798/2008 се изменя в съответствие с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 март 2020 година.
 За Комисията
 Председател
 Ursula VON DER LEYEN
 (1) ОВ L 18, 23.1.2003 г., стр. 11.
 (2) ОВ L 343, 22.12.2009 г., стр. 74.
 (3) Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и